
Beszámoló a szabadiősportért felelős tanácsnoki munkámról a 2022-es évben



Sajnos a 2022-es év sem lett jobb anyagi szempontból, mint 2021- es év volt. A Covid utáni helyreállás reményét hamar letörte a háború. Elvonások, rezsiválság, hiperinfláció, és persze, hogy semmire nincs pénz. A 2022-es év költségvetése, már tervezéskor sem dúskált a szabadidősportra szánt pénzeszközöktől, ám a menet közben jött szűkítések, teljesen nullázták a terület pénzügyeit. Voltak elképzelések, voltak tervek, de azok közül csak – 1-2 eseményt sikerült megvalósítani, együttműködve a Zuglói Sport Kft-vel.

Folyamatosan figyelemmel kísérem a zuglói gyerekek nyári táboroztatásával kapcsolatos sporttevékenységeket. Mind a Varga Zoltán sportpályán megrendezésre kerülő napközis tábor, mind a soltvadkerti nyári tábor sporteseményeit átbeszéltük, terveztük, hozzávalókat beszereztük a sport kft. szakembereivel. Voltak újonnan bevont sportolási lehetőségek a gyerekek számára, itt megpróbáltam külön díjazással  - ajándékosztás- bevonni a gyerekeket ebbe a küzdősportba. Új eszközök beszerzése is történt és voltak olyan sporteszközök, melyeket adományba kaptunk, és ezzel sikerült örömöt okozni, mind a napközis táborban, mind Soltvadkerten. Ebben az évben, szeretném, ha jutna pénz a soltvadkerti tábor betonpályájának a cseréjére – a jelenlegi már balesetveszélyes véleményem szerint. 
  
A Sport Kft-vel közösen sikerült megszervezni az első Zugló-i családi és sportnapot, aminek szeretnénk hagyományt teremteni. Itt sztárfellépők segítségével mozgattattuk meg a résztvevőket, többfajta sportot tudtak kipróbálni a bátor résztvevők. Egészségügyi szűrés és a Zuglói rendészet munkáját is bemutató programok is megtartásra kerültek a nap keretében. A nap sikerességéhez hozzájárultak a területen működő vendéglátó egységek a termékeikkel. Ebben az évben, még szélesebb sporttematikájú programot szeretnénk megvalósítani, és minél több embert elcsalogatni a már remélem, hagyományos zuglói családi sportnapra.

A Magyar Turisztikai Ügynökséggel folytatom az egyeztetést, mert idén, igaz az ország költségvetési helyzetére tekintettel, jelentősen lecsökkentett kerettel, de lesznek kiírva sport és főleg szabadidőport célú pályázatok, melyekre szeretnék pályázatot benyújtani. Most jönnek az információk, hogy milyen területekre lesz pályázat. Erre rakok össze, szakemberek segítségével anyagokat, hogy, abban a pillanatban, ahogy megnyílnak a pályázati lehetőségek, tudjunk elindulni. Természetesen a költségvetésbe is, legalább tartalékként, ezekre a pályázatokra, valamennyi forrást el kell különíteni. 

Az Országos Bringapark programra, ha minden igaz, szintén valamilyen csökkentett módban de lehet pályázni. Továbbra is jó lenne egy referens a hivatalon belül, aki ezeket a folyamatokat lemenedzseli és figyeli is, hogy milyen pályázatok íródnak ki. E programon belül, szeretném megpályázni az 1 db PUMPTRACK - pumpapálya[footnoteRef:1] felépítését Zuglóban. A 20 milliós bekerülési érték 50% -át, 10 millió forint önerőt kellene ehhez biztosítani – amire teszek is javaslatot a költségvetési tárgyaláson, hogy egy általános tartalékba helyezzük készenléti állapotba ezt az összeget. A pályát mindenképpen a Mogyoród-i úti sportpályán helyezném el. [1:  https://kerekparpalya.hu/] 


[bookmark: _GoBack]A PADBOL[footnoteRef:2] pálya megvalósítása is talán közelebb került egy lépéssel, van egy komolynak tűnő vállalkozó, aki hajlandónak tűnik besegíteni a pálya megépítésében. Természetesen, itt is megnézzük, milyen lehetőségünk van önállóan megvalósítani ezt a pályát – amit szeretnék közösen a Sport Kft-vel a Kövér Lajos – u-i sporttelephelyen kialakítani, így az üzemeltetés is egyszerűen megoldható lenne.  [2:  https://padbol.hu/] 


Horváth Zsolt alpolgármester úrral és Kinisch Andrea testvérvárosi tanácsnok asszonnyal közösen elnyertünk egy EU-s pályázatot, ahol Berlin testvérvárosunkkal fogunk sport programokat szervezni. Mind Zuglóban, mind Berlinben lesznek közös sportprogramok, ami összekapcsolódik más, szakmai programokkal is. Ez a program egy 12 hónapos keretben fog megvalósulni. Workshop-ok, szakmai konferencia és egymás kultúrájának szélesebb körben történő bemutatása is a pályázat része.
Másik testvérvárosunk Opava, pedig nemzetközi gyermek /8 év alatt/ labdarugó tornát rendez, ahol Zugló is jelen lesz, az utazás költségeit az én keretem fogja fedezni.

Bízom abban, hogy 2022-ben már végre a járványhelyzet enyhülése és bizonyos pályázatok megnyerése okán, aktívabb tud lenni a területem és jövőre már tartalmasabb beszámolót tudok majd benyújtani – sajnos a pénztelenség az még adott. 

Kérem a Képviselő-testületet, hogy beszámolómat elfogadni szíveskedjék.


Budapest, 2023. 02. 04. 					Tisztelettel,

									Tóth Attila

